**ПРЕГЛЕД ОДРЕДАБА ЗАКОНА О ПРИВРЕМЕНОМ УРЕЂИВАЊУ НАЧИНА НАПЛАТЕ ТАКСЕ ЗА ЈАВНИ МЕДИЈСКИ СЕРВИС КОЈЕ СЕ МЕЊАЈУ**

Члан 2.

Од 1. јануара 2016. године до ~~31. децембра 2020. године~~31. ДЕЦЕМБРА 2021. ГОДИНЕ јавни медијски сервиси и то: Јавна медијска установа „Радио телевизија Србије” (у даљем тексту: РТС) и Јавна медијска установа „Радио телевизија Војводине” (у даљем тексту: РТВ) делимично се финансирају из таксе за јавни медијски сервис, а делимично из буџета Републике Србије.

Висина таксе за јавни медијски сервис и буџетска средства, њихов укупан износ и сразмера утврђују се у складу са законом којим се уређује јавни медијски сервис, а у функцији обављања основне делатности јавних медијских сервиса, обезбеђивања стабилног система финансирања основне делатности јавних медијских сервиса, њихове уређивачке независности и институционалне аутономије, истовремено водећи рачуна о економском амбијенту и економској снази обвезника.

Члан 9.

Висина таксе јединствена је на целој територији Републике Србије, утврђује се у месечном износу од ~~255,00 динара~~299,00 ДИНАРА.